Sag C-129/12

Magdeburger Mühlenwerke GmbH

mod

Finanzamt Magdeburg

(anmodning om præjudiciel afgørelse indgivet af Finanzgericht des Landes Sachsen-Anhalt)

»Regionalstøtteordning — investeringer i forarbejdning og afsætning af landbrugsprodukter — Kommissionens beslutning — uforenelighed med det indre marked — ophævelse af den uforenelige støtte — det tidspunkt, hvor støtten er ydet — princippet om beskyttelse af den berettigede forventning«

Sammendrag – Domstolens dom (Anden Afdeling) af 21. marts 2013

Statsstøtte – kommissionsbeslutning om en støttes uforenelighed med fællesmarkedet – forpligtelse til ikke at yde støtte efter udløbet af den fastsatte frist – støtte fastsat inden fristen, men udbetalt efter fristens udløb – bedømmelse af lovligheden på grundlag af tidspunktet for støttetildelingen i henhold til gældende national ret – støttemodtagernes eventuelle berettigede forventning om støtte, der er fastsat inden fristen – grænser

(Art. 108, stk. 2, TEUF; Kommissionens beslutning K/1999/183, stk. 2)

Artikel 2 i beslutning 1999/183/EF om statsstøtte til forarbejdning og afsætning af landbrugsprodukter, som påtænkes ydet i Tyskland på grundlag af eksisterende regionale støtteordninger, skal fortolkes således, at den er til hinder for, at der bliver ydet støtte til investeringer vedrørende møllerier, når den bindende investeringsbeslutning er blevet truffet inden udløbet af den frist, der er indrømmet Forbundsrepublikken Tyskland til at efterkomme denne beslutning, eller inden offentliggørelsen i Bundessteuerblatt af de foranstaltninger, der træffes i den henseende, selv om leveringen af investeringsgodet samt fastsættelse og udbetaling af støtten først skete efter, at denne frist var udløbet, eller efter denne offentliggørelse, hvis det tidspunkt, hvor et investeringstilskud anses for at være ydet, først ligger efter udløbet af den nævnte frist.

Støtten skal anses for at være ydet på det tidspunkt, hvor støttemodtageren har opnået ret til at modtage støtten i henhold til den gældende nationale ordning. Det tilkommer den forelæggende ret på grundlag af den gældende nationale ret at fastsætte det tidspunkt, hvor den nævnte beslutning skal anses for at være truffet. Til dette formål skal den tage samtlige betingelser for at opnå den pågældende støtte i henhold til national ret i betragtning.

(jf. præmis 40, 41 og 49 samt domskonkl)

Sag C-129/12

Magdeburger Mühlenwerke GmbH

mod

Finanzamt Magdeburg

(anmodning om præjudiciel afgørelse indgivet af Finanzgericht des Landes Sachsen-Anhalt)

»Regionalstøtteordning — investeringer i forarbejdning og afsætning af landbrugsprodukter — Kommissionens beslutning — uforenelighed med det indre marked — ophævelse af den uforenelige støtte — det tidspunkt, hvor støtten er ydet — princippet om beskyttelse af den berettigede forventning«

Sammendrag – Domstolens dom (Anden Afdeling) af 21. marts 2013

Statsstøtte — kommissionsbeslutning om en støttes uforenelighed med fællesmarkedet — forpligtelse til ikke at yde støtte efter udløbet af den fastsatte frist — støtte fastsat inden fristen, men udbetalt efter fristens udløb — bedømmelse af lovligheden på grundlag af tidspunktet for støttetildelingen i henhold til gældende national ret — støttemodtagernes eventuelle berettigede forventning om støtte, der er fastsat inden fristen — grænser

(Art. 108, stk. 2, TEUF; Kommissionens beslutning K/1999/183, stk. 2)

Artikel 2 i beslutning 1999/183/EF om statsstøtte til forarbejdning og afsætning af landbrugsprodukter, som påtænkes ydet i Tyskland på grundlag af eksisterende regionale støtteordninger, skal fortolkes således, at den er til hinder for, at der bliver ydet støtte til investeringer vedrørende møllerier, når den bindende investeringsbeslutning er blevet truffet inden udløbet af den frist, der er indrømmet Forbundsrepublikken Tyskland til at efterkomme denne beslutning, eller inden offentliggørelsen i Bundessteuerblatt af de foranstaltninger, der træffes i den henseende, selv om leveringen af investeringsgodet samt fastsættelse og udbetaling af støtten først skete efter, at denne frist var udløbet, eller efter denne offentliggørelse, hvis det tidspunkt, hvor et investeringstilskud anses for at være ydet, først ligger efter udløbet af den nævnte frist.

Støtten skal anses for at være ydet på det tidspunkt, hvor støttemodtageren har opnået ret til at modtage støtten i henhold til den gældende nationale ordning. Det tilkommer den forelæggende ret på grundlag af den gældende nationale ret at fastsætte det tidspunkt, hvor den nævnte beslutning skal anses for at være truffet. Til dette formål skal den tage samtlige betingelser for at opnå den pågældende støtte i henhold til national ret i betragtning.

(jf. præmis 40, 41 og 49 samt domskonkl)